**Hadí plyn**

**Premiéra: 2. 11. 2023**

**Cineart TV Prague**

**ČR / Slovensko / Rumunsko, 2023**

**Réžia:** David Jařab

**Scenár:** David Jařab

**Kamera:** Oleg Mutu

**Zvuk:** Richard Müller

**Strih:** Jan Daňhel

**Hudba:** Jakub Kudláč

**Hrajú:** Stanislav Majer, Václav Vašák, Mara Lukama, Martin Pechlát, Dalibor Buš, Braňo Mosný, Daniel Fischer, Brian Caspe, Jovial Mbenga, Robert Mikluš, Tomáš Jeřábek, Anežka Kubátová, Tets Ohnari, Lea Čárska, Damian Odess-Gillet, Robert Polo, Lenka Libjaková, Jiří Černý

**Cesta Roberta Kleina za bratom, ktorý za záhadných okolností zmizol na hraniciach Európy, sa mení na hľadanie vlastného vzťahu k civilizačnej ilúzii. Filmová odysea Hadí plyn je inšpirovaná ikonickým románom Josepha Conrada *Srdce temnoty***

Robert Klein sa vydáva na dobrodružnú cestu na miesta, kde sa súčasná civilizácia stretáva s nutkavou potrebou ľudstva podmaniť si prírodu, túžbou vysávať jej dušu aj zdroje a uloviť alebo si podmaniť všetko živé. Jeho úlohou je nájsť strateného brata na miestach, kde už neplatia civilizované pravidlá a realita osciluje medzi racionalitou a snom. Vydáva sa na cestu čoraz nepreniknuteľnejšou prírodou k sebe samému a temným prúdom svojho vnútra, na konci ktorej ho čaká ťažká skúška.

Dobrodružstvo je inšpirované románom Josepha Conrada *Srdce temnoty* o hľadaní samého seba uprostred nepreniknuteľnej divočiny a pochopení potreby mentálne prijať zodpovednosť za dôsledky európskeho kolonializmu. Režisér a scenárista David Jařab svoju adaptáciu slávneho románu uvádza slovami: *"Hlavný hrdina rieši svoj vnútorný konflikt medzi vzdelaním a liberálnym myslením na jednej strane a neschopnosťou vyrovnať sa s vnútorným nutkaním k násiliu a deštrukcii na strane druhej. Je zaskočený sám sebou a cesta do 'srdca temnoty' ho núti zmieriť sa s vlastnou temnou stránkou a prijať ju."*

Prístupnosť: nevhodné pre vekovú skupinu maloletých do 12 rokov

Žáner: dráma

Verzia: česky ( a anglicky, francúzsky, portugalsky, japonsky s českými titulkami)

Minutáž: 113 min

Formát: 2D DCP, zvuk 5.1

Monopol do: 28. 9. 2033

Výrobu a distribúciu filmu finančne podporil Audiovizuálny fond